পাশ্চাত্যের দেশগুলি এখন এক অর্থনৈতিক মহা দুর্যোগের শিকার। কিন্তু মধ্যপ্রাচ্যের চলমান বিপ্লবগুলিকে মিষ্টার ব্লেয়ার দেখছেন পাশ্চাত্যের জন্য আরেক দুর্যোগ রূপে। বিপ্লব-উদ্ভুদ এ দুর্যোগ মোকাবেলাকে তিনি একই রূপ গুরুত্ব দিয়ে জরুরী ভাবে মোকাবেলার জন্য পাশ্চাত্যবাসীর প্রতি আহবান জানিয়েছেন। নিবন্ধের সর্বশেষ তিনটি লাইনে মিষ্টার ব্লেয়ার যা লিখেছেন তা মধ্যপ্রাচ্যের বিপ্লবীদের জন্য অতিশয় চিন্তার বিষয়। কারণ তাতে বিপ্লবের বিরুদ্ধে যেমন সুস্পষ্ট হুমকি রয়েছে, তেমনি রয়েছে পাশ্চাত্যের পক্ষ থেকে লড়াই শুরুর অঙ্গিকার। তিনি লিখেছেন, “So we have to be engaged in this struggle over the region. We’re busy enough with our economic woes. But this challenge is equally daunting and equally urgent”. অর্থঃ “অতএব এলাকার উপর এ লড়াইয়ে আমাদের লিপ্ত হতে হবে। অর্থনৈতিক দুর্যোগ মোকাবেলায় আমরা ইতিমধ্যেই যথেষ্ট ব্যস্ত। কিন্তু মধ্যপ্রাচ্যের বিপ্লব-উদ্ভুদ এ চ্যালেঞ্জটিও সমভাবে বিপদজনক এবং সমভাবে জরুরী।”